《金缕曲 题碧城仙梦图》
清代·李佩金

飘渺琼楼迥。正清宵、迷离好梦，游仙一枕。十二阑干波曲曲，红杏枝头香眠。

却仿佛、旧曾游境。只恐吟魂飞不起，仗天风。吹上三山岭。

明月坠、万松顶。

玉池莲叶田田浸。怕回头、茫茫尘海，几层云影。小倚碧桃花下立，又拍洪崖笑问。

说此去、蓬莱远近。同上瑶台深处望，看五铢、衣薄星华冷。

骑鹤背、碧天永。

作者简介：清江苏长洲人，字纫兰。李邦燮女，何湘妻。尝集古今女士书为簪花阁帖。